केजरीवाल सरकार का आरोप है कि मुख्यमंत्री आवास पर मुख्य सचिव अंशु प्रकाश के साथ कथित मारपीट के बाद दिल्ली के अधिकारी कैबिनेट की बैठक में नहीं आ रहे हैं। वे हड़ताल पर हैं और सहयोग नहीं कर रहे हैं। दूसरी तरफ केजरीवाल और उनके मंत्रियों के धरने के विरोध में आप से निलंबित विधायक कपिल मिश्रा, भाजपा सांसद प्रवेश साहिब वर्मा और दो भाजपा विधायक भी मुख्यमंत्री कार्यालय में 4 दिन से हड़ताल पर बैठे हैं। कांग्रेस भी केजरीवाल के धरने को नौटंकी बता रही है।